13. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 853 της 7/24 Οκτ. 1966 (ΦΕΚ Α΄ 220) Περί επεκτάσεως των διατάξεων των άρθρ. 1 και 2 του Νόμ. 4464/65 και επί των θέσεων Β΄ και Γ΄ Κατηγορίας των Διοικητικών υπαλλήλων του Ε.Μ.Πολυτεχνείου.  Έχοντες υπ’ όψει: 1)το άρθρ. 2 (παρ. ΙΙ) του Νόμ. 4464/65, 2)την γνώμην της Συγκλήτου του Ε.Μ.Πολυτεχνείου (Συνεδρία 28.5.1965), 3)την υπ’ αριθ. 383/25.5.1966 σύμφωνον γνώμην του Ανωτάτου Συμβουλίου Δημοσίων Υπηρεσιών και 3)την υπ’ αριθ. 607/7.7.1966 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρον μόνον.-Ι.Αι διατάξεις των άρθρ. 1 και 2 του Νόμ.4464/65 «περί τροποποιήσεως διατάξεων τινων του Υπαλληλικού Κώδικος κλπ.», επεκτείνονται και επί των θέσεων Β΄ και Γ΄ κατηγορίας των διοικητικών υπαλλήλων του Ε.Μ.Πολυτεχνείου. ΙΙ.Η κατά την παρ. 8 του άρθρ. 2 του Νόμ. 4464/1965 Ειδική Επιτροπή συγκροτείται δια κοινής αποφάσεως των Υπουργών Οικονομικών και Εθνικής Παιδείας και Θρησκευμάτων, αποτελείται δε εξ ενός (1) μέλους του ΑΣΔΥ υποδεικνυομένου υπό του Σώματος , εξ ενός (1) ανωτέρου υπαλλήλου του Γενικού Λογιστηρίου του Κράτους και εξ ενός (1) ανωτέρου υπαλλήλου του Ε.Μ.Πολυτεχνείου. Εις τον Ημέτερον επί της Εθνικής Παιδείας και Θρησκευμάτων Υπουργόν, αναθέτομεν την δημοσίευσιν και εκτέλεσιν του παρόντος Δ/τος.  